今次意外係一個月內繼俾利喇街同飛能便度街交界巴士奪命交通意外之後第二單嚴重交通意外。1月20號，交通事務局響有關斑馬線前安減速帶，被公眾批評當局要用血嘅教訓先肯做嘢，但其實1995年澳葡政府提出林茂海邊大馬路都市規劃嗰陣已經預留咗四條行人天橋嘅位，而其中一個就係有關肇事路口，但係政府一直以f地段未規劃拖住冇起。